Donato Bramante

Donato d'Angelo Bramante (* 1444, Fermignano, Taliansko – † 11. marec 1514, Rím) bol taliansky renesančný architekt a maliar. 

Spočiatku tvoril na dvore urbinských vojvodov.  Pred nástupom na miesto dvorného architekta Lodovica il Mora v Miláne Bramante uskutočnil študijnú cestu po Taliansku, počas ktorej ho zaujalo najmä Brunelleschiho dielo. Ako prvú samostatnú prácu v Miláne vytvoril architektonickú kresbu – rytinu Prevedari. Veľký vplyv na Bramanta počas jeho milánskeho pobytu mal jeho kolega vo dvorských službách maliar Leonardo da Vinci, a to najmä svojimi architektonickými výkresmi, v ktorých bol vonkajší priestor výsledkom rozpínavosti vnútorného priestoru. 

Po svojom zvolení si nový pápež Július II. vybral Bramanteho ako dvorného architekta. Prvým veľkým projektom v pápežských službách bola rekonštrukcia a rozšírenie pápežského paláca, tzv. Belvedere (prvý projekt z roku 1504). V roku 1505 sa stal hlavným architektom kostola sv. Petra v Ríme. V jeseni toho istého roku vznikol prvý plán na nový kostol tzv. pergamenový.

Bramante poňal baziliku sv. Petra ako centrálu s pôdorysom gréckeho kríža, kde roztlakové sily ústrednej kupole mali byť zachytené zložitým systémom nižších bočných kupolí.

Hlavné diela

Santa Maria presso San Satiro Miláno, 1482 – 1486
Santa Maria delle Grazie (ambit a apsida); Miláno, 1492 – 1498
Palazzo Caprini, Rím, 1501 – 1502
San Pietro in Montorio (takzvané Tempietto), Rím, 1502
Santa Maria della Pace (ambit), Rím, 1504
San Pietro in Vaticano, Rím, návrh 1503
Cortile del Belvedere,  Vatikán, 1506

Iné projekty

Zdroj 

Narodenia v 1444
Úmrtia 11. marca
Úmrtia v 1514
Renesanční architekti
Talianski architekti
Renesanční maliari
Talianski maliari